5 tekens dat jy 'n ontvogtiger in jou huis nodig het - Goeie Huishouding
5 tekens dat jy 'n ontvogtiger in jou huis nodig het
Wees op die uitkyk vir hierdie "gevaartekens"
Jy lees dalk nou hier en dink: Hoekom sal ek 'n ontvogtiger nodig hê? Is dit net nog 'n foefie? Die kort antwoord is: Nee. Ontvogtigers word algemeen gebruik om die vogvlakke in huise te verlaag, en 'n lae, stabiele vogvlak is nie net belangrik vir jou algehele gesondheid nie, maar ook vir die instandhouding van jou eiendom. Ons dink jy sal saamstem dat dit baie geldige redes is om 'n ontvogtiger aan te skaf.
Maar hoe weet jy of die lug in jou huis te vogtig is? Hier is vyf onmiskenbare tekens:
1. Bedompige reuke
'n Muwwe reuk verraai gewoonlik vir seker dat muf of skimmel teenwoordig is. Dit kan deur swak ventilasie of probleme met digtheid of deursypeling (van grondwater) veroorsaak word op plekke soos motorhuise en kelders.
2. Mufkolle op die plafon
As jy klein swart kolletjies op die plafon begin sien – veral bokant die stort – het jy waarskynlik 'n mufprobleem.
Sien jy dikwels dat jou ruite toewasem of dat daar waterdruppels op vorm? Dit kan beteken dat die vogvlakke in die betrokke vertrek te hoog is. Die vog kan die resultaat van kosmaak of 'n tuimeldroër wees, of dit kan weens isolasieprobleme wees.
4. Verrotte hout
As die hout in en om jou huis tekens van verrotting toon, is dit waarskynlik weens te veel vog op die spesifieke plek. Verrotte hout kan 'n muwwe reuk veroorsaak en ook peste soos termiete lok. Gaan gereeld houtvensterbanke en -toonbanke (veral naby wasbakke) na. Onthou, hout moet glad nie sag wees as jy daaraan druk nie.
Hoes en nies jy dikwels wanneer jy by die huis is? Dit kan weens swak binnenshuise luggehalte wees – te veel vog kan tot 'n toename in allergene soos stofmyte en mufspore lei.